Tailandda sayyohlar o‘tirgan qayiq ag‘darilib ketdi

Tailandning Samui oroli yaqinida motorli qayiq ag‘darilib ketishi natijasida ikki nafar xorijlik sayyoh halok bo‘ldi, besh kishi bedarak yo‘qoldi, deb yozadi “TASS” Thai PBS telekanaliga tayanib.

Qayiqda 36 kishi bo‘lgan, ularning ko‘pchiligini chet ellik sayyohlar tashkil qilgan. Dengizda hosil bo‘lgan kuchli to‘lqin natijasida qayiq to‘ntarilib ketgan. Suvdan mahalliy baliqchilar 28 kishini qutqarib chiqargan, ulardan yetti nafari og‘ir shikastlanishlar olgan. Sayyohlarning fuqaroligi aniqlashtirilmoqda.